system
Răspunde în limba română, în stilul Wikipedia, cat mai corect gramatical.
user
Ce detalii ai despre Florina Ilis?
assistant
Florina Ilis (n. 26 august 1968, Olcea, județul Bihor) este o prozatoare română care s-a afirmat la începutul secolului al XXI-lea. 

A publicat până în prezent o carte de haiku-uri, Haiku și caligrame (2000), volumul reprezentând o inedită combinație între poezie și caligrafie (Rodica Frențiu fiind autoarea caligramelor).

I-au apărut la un interval scurt de timp două romane, ambele fiind bine primite atât de critica de specialitate, cât și de cititori : Coborârea de pe cruce (2001) și Chemarea lui Matei (2002). Din martie 2005 devine membră a Uniunii Scriitorilor din România.

Romanul său, Cruciada copiilor a obținut Premiul pentru proză al revistei România literară în 2005, Cartea Anului 2005, Premiul pentru Proză al Uniunii Scriitorilor din România, Premiul „Ion Creangă” acordat de Academia Română, Premiul Courrier International pentru cea mai bună carte străină și tradus în limbile ebraică, maghiară, spaniolă, italiană, franceză.
Ultimul său roman,Viețile paralele , a fost lansat recent la editura Cartea Românească.

Publicații 
 2000: Haiku și caligrame, Cluj-Napoca, Editura Echinox, ISBN 973-9114-90-3
 2001: Coborârea de pe cruce, Cluj-Napoca, Editura Echinox, ISBN 973-8298-00-8
 2002: Chemarea lui Matei, Cluj-Napoca, Editura Echinox, Colectia „Proteu“
 2005: Cruciada copiilor, București, Editura Cartea Românească, ISBN 9789732318737
 2005: Fenomenul science fiction în cultura postmodernă. Ficțiunea cyberpunk, Cluj-Napoca, Editura Argonaut, ISBN 9789737710666
 2006: Cinci nori colorați pe cerul de răsărit, București, Editura Cartea Românească, ISBN 9789732317709
 2006: Lecția de aritmetică, Cluj-Napoca, Editura Echinox, ISBN 973-8298-73-3
 2012: Viețile paralele, roman, București, Cartea Românească, ISBN 978-973-23-2989-4

Note

Legături externe 
 Contemporary Romanian Writers 

Interviuri

 „Romania este o problema care ma bintuie de mult timp“. Interviu cu Florina ILIS, Ovidiu Șimonca, Observator cultural - numărul 313, martie 2006

Nașteri în 1968
Scriitori români în viață
Romanciere române
Scriitoare din secolul al XXI-lea